Αιγυπτόκαστρο

Το Αιγυπτόκαστρο ή Γυφτόκαστρο ή Κάστρο της Άρλας ή  Κάστρο της Φώσταινας είναι κάστρο-πύργος που διασώζεται έως σήμερα στην Αχαΐα. Σχετίζεται με την ίδρυση δύο χωριών της Άρλας και Φώσταινας, ενώ διοικητικά σήμερα ανήκει σε άλλο χωριό, τον Φλόκα. 

Βρίσκεται χτισμένο σε κορυφή χαμηλού λόφου, στην σημερινή θέση ΠοταμιάΚώστας Ν. Τριανταφύλλου, Ιστορικόν Λεξικόν των Πατρών, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Άρλα., στα όρια της τοπικής κοινότητας ΦλόκαΔήμος Ωλενίας παρουσίαση: Φλόκα., όπου υπάρχει ο μικρός οικισμός, Ζησιμαίικα. Δίπλα περνάει η επαρχιακή οδός προς Σαντομέρι. Θεωρείται το πιο καλοδιατηρημένο μεσαιωνικό κάστρο της ΑχαΐαςΔήμος Δυτικής Αχαΐας Δημοτική Ενότητα Ωλενίας.. Διασώζονται τα τείχη του καθώς και ερείπια κτιρίων και δεξαμενών στο εσωτερικό του χώρο.

Κατασκευάστηκε το 13ο αιώνα, πιθανότατα από τον Γκυ ντε Λα Τρεμουάιγ ή κάποιον από τους ΑλλεμάνουςΙστορία της πόλεως Πατρών, Τόμος Β΄, Στέφανος Θωμόπουλος, Αχαϊκές εκδόσεις, Πάτρα 1999, σελ. 68. SET ISBN 960-7960-10-6.. Αναφέρεται σαν Κάστρο της Άρλας, επειδή η Άρλα είναι το κοντινότερο, ίσως και παλαιότερο, χωριό, αλλά σχετίζεται και με την ίδρυση της Φώσταινας. Σύμφωνα με την παράδοση το χτίσιμο του κάστρου ήταν η αιτία να χτιστεί και η Φώσταινα Κώστας Ν. Τριανταφύλλου, Ιστορικόν Λεξικόν των Πατρών, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Φώσταινα.. Το κάστρο αναφέρεται το 1394 ότι ανήκε στους βαρόνους και το 1469 κατεστραμμένο, αναφέρεται και σε απογραφή κάστρων του 1471 και 1467.  

Άλλοι ερευνητές ισχυρίζονται ότι ήταν τρία τα κάστρα: της Άρλας, της Φώσταινας και το Αιγυπτόκαστρο, χωρίς κάποια μαρτυρία ή ίχνος κτίσματος, και χωρίς να τεκμηριώνεται από κάπου αυτό.  

 Δείτε επίσης 
 Άρλα Αχαΐας
 Ζησιμαίικα Αχαΐας

 Παραπομπές 

Κατηγορία:Κάστρα της Αχαΐας
Κατηγορία:Αρχαιολογικοί τόποι στην Αχαΐα
Κατηγορία:Βαρωνία της Χαλανδρίτσας
Κατηγορία:Κάστρα του Πριγκιπάτου της Αχαΐας
Κατηγορία:Δήμος Ωλενίας
Κατηγορία:Δήμος Δυτικής Αχαΐας